මේ හැර අත්ල සමතලාව මසින් පිරුණ උඩට නෙරා ඇති අත්ලෙන් ත්‍යාගශීලී භාවයත් ධනවත් භාවයත් ප්‍රකට කෙරේ. වළ ගැසී ඇති අත්ලෙන් මව්පිය උරුම අහිමිවීමත් වඩා ගැඹුරට වළගැසී ඇති අත්ලෙන් දිළිඳු භාවයත් ප්‍රකට කෙරෙන බව සාමුද්‍රික ශාස්ත්‍රයේ සඳහන් කර ඇත. එමෙන්ම දියුණු මනසකට හා සංවේදී ජීවන චරිතයකට හිමිකම් කියන අයට හතරැස් හැඩයකින් යුත් අත්ලක් පිහිටයි. ඔවුන් සිතන්නේත් කතා කරන්නේත් තර්කානුකූලවයි. නීතිඥ වෘත්තියේ යෙදී සිටින අයට බොහෝ විට මෙවැනි පිහිටීම් තිබිය හැක. පැහැපත් සමකින් හා මෘදු පේශීන්ගෙන් සැදුණු අත්ල හිමියා කලා කාමියෙකි. විසිතුරු දේ අගය කිරීම ඔවුන්ගේ ජීවන චරිත ලක්ෂණයක් වෙයි. කෝණාකාර හැඩයක් ගන්නා අත්ලෙන් බුද්ධිමත් අයෙකු හඳුනා ගත හැක.
දිළිඳු භාවය ප්‍රකට වන්නේ කුමකින්ද?
වඩා ගැඹුරට වළගැසී ඇති අත්ලෙන්